སྙན་ཞུ་རིམ་པ་དགུ་བའི་ནང་སྐྱེ་ཁམས་དཔལ་ཡོན་སྒྲིག་འཛུགས་ཀྱི་བཅོས་སྒྱུར་ཇེ་མགྱོགས་སུ་བཏང་སྟེ་མཛེས་སྡུག་གི་ཀྲུང་གོ་འཛུགས་བསྐྲུན་བྱེད་པ་ཞེས་པའི་ནང་བསྟན་དོན།སྐྱེ་ཁམས་དཔལ་ཡོན་འཛུགས་བསྐྲུན་གྱི་སྤྱི་ཁྱབ་ཇུས་འགོད་དང་རྩ་འཛུགས་འགོ་ཁྲིད་ལ་ཤུགས་བསྣན་ནས་རྒྱལ་གཉེར་རང་བྱུང་ཐོན་ཁུངས་ཀྱི་ཐོན་རྫས་དོ་དམ་དང་རང་བྱུང་སྐྱེ་ཁམས་ཀྱི་ལྟ་སྐུལ་དོ་དམ་སྒྲིག་གཞི་གསར་འཛུགས་བྱས་ཏེ་སྐྱེ་ཁམས་ཁོར་ཡུག་གི་དོ་དམ་ལམ་ལུགས་འཐུས་ཚང་དུ་བཏང་ནས་གཅིག་གྱུར་སྒོས་དམངས་ཡོངས་ལ་དབང་བའི་རང་བྱུང་ཐོན་ཁུངས་ཐོན་རྫས་ཀྱི་བདག་གཉེར་འགན་འཁྲི་གཅིག་གྱུར་དང་རྒྱལ་ཁབ་ས་ཁོངས་ལ་དབང་བའི་བར་སྟོང་གི་བེད་སྤྱོད་དོ་དམ་ལམ་ལུགས།སྐྱེ་ཁམས་སྲུང་སྐྱོབ་ཞིག་གསོའི་འགན་འཁྲི་བསྐྱར་གསོ་གཅིག་གྱུར།མཁར་གྲོང་སོ་སོའི་སྤགས་བཙོག་ཕྱིར་གཏོང་དང་སྲིད་འཛིན་ཁྲིམས་འཛིན་གྱི་དོ་དམ་ལྟ་སྐུལ་འགན་འཁྲི་ལ་གཅིག་གྱུར་བྱས་ནས་རྒྱལ་ཁབ་ས་ཁོངས་ཀྱི་བར་སྟོང་གསར་སྤེལ་སྲུང་སྐྱོབ་སྒྲིག་གཞི་གསར་འཛུགས་ཀྱིས་བྱེད་ནུས་གཙོ་བོའི་རིམ་པ་ཁག་གི་སྲིད་ཇུས་འཐུས་ཚང་དུ་བཏང་ནས་རྒྱལ་ཁབ་སྤྱི་གླིང་གཙོ་བོ་ཡིན་པའི་རང་སྐྱོང་སྲུང་སྐྱོབ་མ་ལག་གསར་འཛུགས་བྱས་ཏེ་སྐྱེ་ཁམས་ཁོར་ཡུག་ལ་གནོད་སྐྱོན་བཟོ་བའི་བྱ་སྤྱོད་ལ་རྡུང་རྡེག་ནན་མོ་གཏོང་དགོས།